CELEX: 62011CA0525
Language: fi
Date: 2012-10-18 00:00:00
Title: Asia C-525/11: Unionin tuomioistuimen tuomio (kolmas jaosto) 18.10.2012 (Augstākās tiesas Senātsin (Latvia) esittämä ennakkoratkaisupyyntö) — Mednis SIA v. Valsts ieņēmumu dienests (Arvonlisävero — Direktiivi 2006/112/EY — 183 artikla — Arvonlisäveron ylijäämän palauttamistavat — Kansallinen lainsäädäntö, jossa lykätään arvonlisäveron ylijäämän osan palauttamista siihen asti, kunnes arvonlisäverovelvollisen vuosittainen veroilmoitus on käsitelty — Verotuksen neutraalisuuden periaate ja suhteellisuusperiaate)

8.12.2012   
            
            
               FI
            
            
               Euroopan unionin virallinen lehti
            
            
               C 379/12
            
         Unionin tuomioistuimen tuomio (kolmas jaosto) 18.10.2012 (Augstākās tiesas Senātsin (Latvia) esittämä ennakkoratkaisupyyntö) — Mednis SIA v. Valsts ieņēmumu dienests
   (Asia C-525/11) (1)
   
   (Arvonlisävero - Direktiivi 2006/112/EY - 183 artikla - Arvonlisäveron ylijäämän palauttamistavat - Kansallinen lainsäädäntö, jossa lykätään arvonlisäveron ylijäämän osan palauttamista siihen asti, kunnes arvonlisäverovelvollisen vuosittainen veroilmoitus on käsitelty - Verotuksen neutraalisuuden periaate ja suhteellisuusperiaate)
   2012/C 379/19
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantaja: Mednis SIA
   
      Vastaaja: Valsts ieņēmumu dienests
   
      Oikeudenkäynnin kohde
   
   Ennakkoratkaisupyyntö — Augstākās tiesas Senāts — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 183 artiklan tulkinta — Ostojen yhteydessä maksetun arvonlisäveron vähentäminen — Kansallinen lainsäädäntö, jolla rajoitetaan liikaa maksetun arvonlisäveron kuukausittaista palauttamista — Veron ylimenevän osan, joka ylittää 18 prosenttia kyseisten kuukausittaisten verokausien aikana toteutuneiden verollisten liiketoimien kokonaisarvosta, palauttamisen lykkääminen siihen saakka, kunnes vuosittainen veroilmoitus on tutkittu
   
      Tuomiolauselma
   
   Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 183 artiklaa on tulkittava siten, että siinä ei anneta jäsenvaltion verohallinnolle oikeutta lykätä ilman tapauskohtaista arviointia ja pelkästään matemaattisten laskelmien perusteella kuukausittaisena verokautena syntyneen arvonlisäveron ylijäämän tietyn osan palauttamista siihen asti, kunnes kyseinen verohallinto on tutkinut verovelvollisen vuosittaisen veroilmoituksen.
   
      (1)  EUVL C 6, 7.1.2012.